Document ID: /roh_data/filtered/fineweb-2-filterrobots_roh.jsonl.gz/29459

Rey Keller vul far in'expediziun cun skis da passlung che maina 200 kilometers tras la Grönlanda e quai en 16 dis e cun mo ina chomba. L'autra chomba è vegnida amputada avant 14 onns sur il schanugl. Naiv, glatsch, culms e glatschers spetgan l'um da 62 onns ch'è oriund da Scuol. Dentant gia avant che arrivar en Grönlanda hai dà in grond problem. A Reykjavík ha el numnadaman vis che las battarias da sia protesa topmoderna mancan. Cler ch'el ha fatg tut per organisar battarias da reserva. Quai è lura gartegià ad el.
In problem resta
Mo i dat anc in segund problem, l'aura en Grönlanda è miserabla. Ella vess dentant da vegnir megliera ils proxims dis, uschia che Rey Keller e ses team d'expediziun n'han anc betg spustà lur viadi. Sonda sgolan els fin a Kulusuk en Grönlanda e dumengia po quai lura ir liber endretg.
RR actualitad 08:00